જંબુસર તાલુકાના દહરી ગામે આવેલી ૮-૩૦ હેકટર જમીનના બોગસ માલિક બની દિલ્હીની એઝયુર પાવર થર્ટી થ્રી પ્રાઈવેટ લીમીટેડ કંપનીને બોગસ દસ્તાવેજ કરી વેચી દેવાના ચકચાર મચાવનાર કૌભાંડનો સંદેશ દ્વારા સૌપ્રથમ પર્દાફાશ કરવામાં આવતા આ ઘટનાએ સમગ્ર જિલ્લામાં હડકંપ મચાવી દીધો છે. યુ. કે. માં વસવાટ કરતા પરિવારની કરોડો રૃપિયાની કિંમતની જમીનને તેમની જાણ બહાર વેચી મારવાનું કૌભાંડ પ્રકાશમાં આવતા સંદેશ દ્વારા આ કૌભાંડનો પર્દાફાશ કરવામાં આવ્યો હતો.